घरेलू महिला श्रमिकोंं की यूनियन का गठन
अलवर | बंधुआमुक्ति मोर्चा की पहल पर रविवार को अलवर शहर में घरेलू श्रमिकों के रूप में काम कर रही महिलाएं राज गुप्ता सभागार में एकत्रित हुई। महिलाओं को संबोधित करते हुए मोर्चा प्रदेशाध्यक्ष राजेश याज्ञिक ने कहा कि खान मजदूरों, भट्टा श्रमिकों और निर्माण मजदूरों के लिए मोर्चा कई वर्षों से कार्य कर रहा है। अब घरेलू महिला श्रमिकों की अलग से यूनियन की शुरुआत की जा रही है। पहले दिन 110 महिलाओं ने सदस्यता ली है। जयपुर से आई महिला श्रमिक नेता मेवा भारती ने कहा कि एक घंटा प्रतिदिन घरेलू कार्य करने पर 718 रुपए मासिक वेतन से कम परिश्रमिक दिया जाना गैर कानूनी है। जयपुर से ही आई रमा ने महिलाओं के साथ छेड़छाड़, छुआछूत आदि स्थितियों से निपटने के तरीके बताए। मोर्चा उपाध्यक्ष दया गर्ग ने महिला दिवस का इतिहास बताया। इस अवसर पर संदीप शर्मा, बबीता, कलावती, सुशीला, आशा, खुशबू खंडेलवाल, नितिन सैनी ने भी विचार व्यक्त किए। कार्यक्रम की अध्यक्षता वीरेंद्र चौधरी ने की। संचालन रेणु गुप्ता धन्यवाद ज्ञापन पूरण चन्द करोतिया ने दिया।
अलवर. रविवार को बैठक में अधिकारों की जानकारी देती अतिथि।
hin_Deva hin_Deva hin_Deva